તાજેતરમાં પૃથ્વીની સૌથી નજીક આવેલા ગ્રહ મંગળ ઉપર ભારતનું ૫૫મું યાન મંગળ પ્રવાસે ઉપડ્યું છે. મંગળ વિશે પૃથ્વીના લગભગ તમામ મનુષ્યોને જાણવાની તીવ્ર ઉત્કંઠા છે તે પાછળનું મુખ્ય કારણ એ કહી શકાય કે નવ ગ્રહ પૈકી સૂર્યમાળામાં મંગળ પૃથ્વીથી સૌથી નજીકનો ગ્રહ છે. મંગળ ઉપર અત્યાર સુધી ૫૪ યાન મોકલાયાં છે. જેમાંથી પાંચ યાન કાર્યરત છે. મંગળ સૂર્ય માળાનો ચોથા નંબરનો અને પૃથ્વી ત્રીજા નંબરનો ગ્રહ છે. પૃથ્વીની જેમ મંગળ ઉપર પણ અનેક ખીણ છે. મંગળ ઉપર પૃથ્વીની જેમ જ ગુરુત્વાકર્ષણ પણ છે. પૃથ્વીની માફક મંગળ ઉપર સૂર્ય ગ્રહણ થાય છે. મંગળ અને સૂર્ય વચ્ચેથી મંગળના ઉપગ્રહ ફોબ્સે અને ડિમોસ પૈકી એક ગ્રહ પસાર થાય ત્યારે મંગળ ઉપર સૂર્ય ગ્રહણ થાય છે. મંગળની ભ્રમણ કક્ષા લંબ ગોળ છે તેથી એમ કહી શકાય કે તે પૃથ્વીની જેમ સૂર્યની એક સમાન અંતરે ભ્રમણ નથી કરતો તે કેટલીય વખત તદ્દન નજીક તો કેટલીય વખત ખૂબ દૂર ચાલ્યો જાય છે તેથી વિજ્ઞાનીઓ એમ કહે છે કે મંગળ અને પૃથ્વી વચ્ચે એક સમાન અંતર હંમેશાં નથી રહેતું. સૂર્યથી મંગળનું સરેરાશ અંતર એક ગણતરી મુજબ ૨૩ કરોડ કિલોમીટરનું છે. તો મંગળ તથા સૂર્ય વચ્ચેનું અંતર ૨૪.૯ કરોડ કિ.મી. તથા લઘુતમ અંતર ૨૦.૬ કરોડ કિ.મી. છે.